Cinstitul Acatist a Sfântului slăvitului marelui prooroc 
Inaintemergătorului şi Botezătorului loan 

Se citeşte la zilele sărbătoririi sfântului: 
Naşterea Sfântului loan Botezătorul (Sânzienele - Drăgaica) (24 iunie): 


https://www.academia.edu/44077341/Na % C5 9% 9Fterea_Sf% C3% A?2ntului loan _Botez% 
C4% 83torul_S % C3% A2nzienele_Dr% C4% 83gaica_24_iunie 


https://archive.org/details/nasterea-sf.-ioan-botezatorul 

Zămislirea Sfântului prooroc loan Botezătorul (23 septembrie): 


xp 
Ă 
x 
X 
a 
X 
XP 
X 
XP 
Ă 
XP 
x 
Ă 
XI 
X 
X 
XP 
x 
x 
Ă 
x 
x 
X 
X 


Xe Xe e E e E e E XE XE A E E IE E E E XE Xe XD DE II A e A 


Ar Ar Ar dr De dr e Dr De dr dr De De dr dr De de dr dr A e dr dr hd 


Jr De De e De Dr De e De De de De Dr Dr De De De De e de de e Ar A rd 


XP PP 2 0 E E IE IP IP 3 5 IE IE II IE E XX 


https://www.academia.edu/44238421/Z% C4% 83mislirea_Sf9% C3% A2ntului_prooroc_loan 
Botez % C4% 83torul_23_septembrie 


https://archive.org/details/zamislirea-sfantului-prooroc-ioan-boteza 


https://www.slideshare.net/steaemy1/zmislirea-sfntului-prooroc-ioan-boteztorul-23- 
septembrie 

Soborul Sfântului loan, Înaintemergătorul şi Botezătorul Domnului (7 ianuarie): 


https://www.academia.edu/44077319/Soborul_Sf% C3% A2ntului_loan_% C3% 8Enainteme 
reg 9% C4% 83torul_% C59%9Fi_Botez % C4% 83torul_Domnului_7_ianuarie 


https://archive.org/details/soborul-sf.-ioan-inaintemergatorul 

Pomenirea aflării cinstitului cap al Sfântului prooroc Înaintemergător şi Bote-zător 
Ioan (24 februarie şi 25 mai): 


https://www.academia.edu/43168571/Pomenirea_afl% C4% 83rii_cinstitului_cap_al_Sf% C3 


% A2mtului_prooroc_% C3 9% 8Enaintemerg9% C4% 83tor_9% C5%9Fi_Botez9% C4% 83tor_lo 
an 24 februarie %C5%9Fi 25 mai 


https://archive.org/details/pomenirea-aflarii-cinstitului-cap-al-sf.-ioan-b 

Tăierea capului Sfântului loan Botezătorul (29 august): 


https://www.academia.edu/44077351/T% C4% 83ierea_capului_Sf% C3% A?2ntului_loan_B 
otez % C4% 83torul_29_august 


https://archive.org/details/taierea-capului-sfantului-ioan-botezator/mode/2u 

Sfântul prooroc Zaharia, tatăl Mergătorului înainte şi Botezătorului loan (5 sep- 
tembrie): 


https://www.academia.edu/44118598/Sf% C3% A?2ntul_prooroc_Zaharia_tat 9% C4% 83l_Me 


re 9% C4% 83torului_9% C3% AEnainte_% C5%9Fi_Botez 9% C4%83torului_loan_5_septembr 
ie_ 


https://archive.org/details/sfantul-prooroc-zaharia-tatal-mergatorul 

https://www.slideshare.net/steaemy 1/sf-pr-zaharia?qid=421942c9-b318-41dc-a450- 


6415755292a9&v=&b=&from_search=9 


Sie sie e 


La Doamne strigat-am, pune stihirile acestea, glas 8: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare nulă. 


Fericite Ioane înaintemergătorule, şi de aproape prieten Stăpânului, care cu palma 
te-ai atins de creştetul Lui cel prea curat în apele Iordanului, sufletul meu cel sme- 
rit totdeauna, întoarce-l către dragostea Stăpânului prin sfinţitele tale mijlociri, şi 
simţirea inimii mele o limpezeşte, ca să te slăvesc pe tine. 


Creşterea celei sterpe, şi sadul cel curat al Stăpânului, podoaba oamenilor, Bote- 
zătorul Domnului, prea lăudate Ioane, păzitorule cel dumnezeiesc, smeritului meu 
suflet prin rugăciunile tale dă-mi răspuns bun, ca să mă izbăvesc de meşteşugirile 
balaurului, şi de lătrăturile şi năvălirile lui. 


Cu totul eşti dulceaţă, şi plin de miros dumnezeiesc, proorocule pururea slăvite, 
care veseleşti pe toţi cei ce vin cu credinţă către tine, şi îndulceşti simţirile lor, şi 
neputinţele sufleteşti, şi trupeşti tămăduieşti, şi înmulţirile necazurilor şi relele nă- 
văliri şi poftele cele stricătoare de suflet toate le risipeşti, şi dezlegi toate amără- 
ciunile. 


Slavă Tatălui şi Fiului şi Sfântului Duh. 


Arătatu-s-au astăzi marele mergătorul înainte, din pântecele cel sterp al Elisabetei 
ieşind, cel mai mare între prooroci, nu este prooroc, nici s-au sculat ca Mergătorul 
înainte, sfeşnicul a urmat Luminii celei prea luminate, şi glasul Cuvântului, şi prie- 
ten Mirelui, gătind Domnului norod prea bogat, şi mai nainte îl curăţeşte cu apă 
prin Duh creşterea Zahariei, şi oaie bună a pustiei, propovăduitorul pocăinţei, cu- 
răţirea celor greşiţi, şi celor din iad bună vestire, şi rugătorul pentru sufletele noa- 
stre. 


Și acum şi pururea şi în vecii vecilor. (a Născătoarei de Dumnezeu) 

Proorocul David, carele pentru tine este lui Dumnezeu părinte, cu cântări mai 
înain-te pentru tine a glăsuit, mărire ţie făcându-ţi, înainte a stătut Împărăteasa de-a 
dreapta Ta, că pe tine Maică solitoare Vieţii te-a arătat, Dumnezeu care fără tată 
din tine a se face Om bine a voit, ca iarăşi să zidească chipul Său cel stricat de pa- 
timi, şi oaia cea rătăcită din munte răpită aflându-o, pe umeri ridicându-o, la Tatăl 
o a adus, şi după voia Sa cu Puterile Cereşti a împreunat- o, şi a mântuit Născă- 
toare de Dumnezeu lumea, Hristos cel ce are mare şi bogată milă. 


Prochimenul zilei. 
La Stihoavnă 
Stihirile samoglasnice, glas 2: 


Propovăduitorule al lui Hristos, şi Botezătorule îngere, apostole, mucenice, proo- 
roace, mergătorule înainte, sfeşnicule, prietenule cel de aproape, pecetea prooro- 
cilor, cel mai cinstit din cei născuţi din femei, mijlocitor celor vechi, şi darului ce- 
lui nou, glasule cel luminat al Cuvântului, cu sfinţitele tale mijlociri îndreptează 
bunule facerea rugăciunii celei către Domnul. 


Stih: Bine este cuvântat Dumnezeul lui Israil. 


lată Mielul lui Dumnezeu carele a ridicat păcatele lumii, fericite Mergătorule 
înainte ai strigat, când ai văzut pe Hristos umblând pe pământ, pe Acela dar roagă- 
L, să dăruiască iertare păcatelor celor ce te cinstesc pe tine, că cu adevărat ai mare 
îndrăzneală către Dânsul Botezătorule, ca un mijlocitor Legii Darului. 


Stih: Şi tu pruncule prooroc Celui Preaînalt te vei chema. 


Rogu-mă ţie grăbeşte de mă scoate din ispite, proorocule cel slăvit al Domnului, că 
toţi viclenii draci s-au pornit cu luptă asupra mea, căutând să răpească nevred-nicul 
meu suflet ca pe o pasăre, nu mă lăsa pe mine pană în sfârşit, ca să cunoască mai 
vârtos din fapte că tu eşti scăparea mea. 


Slavă Tatălui şi Fiului şi Sfântului Duh, glas 4 
Glasul cel de Dumnezeu insuflat, sfeşnicul Luminii, mergătorule înaintea Domnu- 


lui, cel mărturisit de Hristos, cel întâi între prooroci, care faci rugăciune pentru -, 
pomeneşte turma ta cea aleasă, ca să se mântuiască nevătămată. 

Și acum şi pururea şi în vecii vecilor. (a Născătoarei de Dumnezeu) 


Caută spre rugăciunile robilor tăi, ceea ce eşti cu totul fără prihană, potolind por- 
nirile asupra noastră cele rele, de tot necazul izbăvindu-ne pe noi, că pe tine una te 
avem ancoră tare şi nemişcată, şi a ta folosință am dobândit, să nu ne ruşinăm Stă- 
până cei ce te chemăm pe tine, grăbeşte spre rugăciunea celor ce strigă către tine cu 
credinţă, bucură-te Stăpână ajutătoarea tuturor, bucuria şi acoperământul, şi mân- 
tuirea sufletelor noastre. 


Tropar, glas 2: Pomenirea dreptului cu laude, iară ţie destul îţi este mărturia Dom- 
nului mergătorule înainte, că te-ai arătat cu adevărat şi decât proorocii mai cinstit, 
că şi a boteza în repejuni pe Cel propovăduit te-ai învrednicit, drept aceea pentru 
adevăr nevoindu-te, bucurându-te, bine ai vestit şi celor din iad, pe Dumnezeu Cel 
ce S-a arătat în trup, carele a ridicat păcatele lumii, şi ne-a dăruit nouă mare milă. 


Și acum şi pururea şi în vecii vecilor. (a Născătoarei de Dumnezeu) 


Toate tainele tale sunt mai presus de cuget, toate sunt prea slăvite Născătoare de 
Dumnezeu, curăţia fiind pecetluită, şi fecioria păzită, Maică te-ai cunoscut nemin- 
cinoasă, născând pe Dumnezeu cel adevărat, pe carele roagă-L să mântuiască sufle- 
tele noastre. 


La Utrenie 
Doamne miluieşte (de 12 ori) 
Slavă Tatălui şi Fiului şi Sfântului Duh. Și acum şi pururea şi în vecii vecilor. 


Veniţi să ne închinăm Împăratului nostru Dumnezeu. 

Veniţi să ne închinăm şi Să cădem la Hristos Impăratul nostru Dumnezeu. 

Veniţi să ne închinăm şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Aliluia! (de trei ori) 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul Sfântului loan şi al Născătoarei de Dumnezeu. 


Tropar, glas 2: Pomenirea dreptului cu laude, iară ție destul îţi este mărturia Dom- 
nului mergătorule înainte, că te-ai arătat cu adevărat şi decât proorocii mai cinstit, 
că şi a boteza în repejuni pe Cel propovăduit te-ai învrednicit, drept aceea pentru 
adevăr nevoindu-te, bucurându-te, bine ai vestit şi celor din iad, pe Dumnezeu Cel 
ce S-a arătat în trup, carele a ridicat păcatele lumii, şi ne-a dăruit nouă mare milă. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Şi canonul: 
Canonul Sfântului loan Botezătorul şi Mergătorul Domnului 
Peasna 1, glas 2 
Irmos: Întru adânc au aşternut de demult toată oastea lui Faraon puterea cea prea 
într-armată, iar întrupându-Se Cuvântul, au pierdut păcatul cel a toate păgubitor, 


Domnul cel prea slăvit, căci cu mărire S-au proslăvit. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Intru adâncul bătrânețţilor, şi al sterpirii, preoţind marele Zaharie, în rânduiala săp- 
tămânii lui, pentru norod aducând rugăciune lui Dumnezeu; şi milostiv făcând pe 
Stăpânul robilor, a auzit zicându-i lui îngerul, auzite s-au făcut rugăciunile vei naş- 
te fiu. 

Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


În pântece sterp, ca întru adânc ai săltat Sfinte Ioane cel numit cu nume îngeresc, 
văzând mai înainte pe lisus în pântecele Fecioarei, pentru aceea cad către tine cu 
mişelul robul tău, pe lisus pe carele L-ai propovăduit că a ridicat păcatul lumii, 
roagă-L sfinte să mă ierte şi pe mine. 


Slavă Tatălui şi Fiului şi Sfântului Duh. 


Întru adâncul greșalelor fără de număr mă înec întru tot cinstite Sfinte Ioane 
Înaintemergătorule, apucă-mă dar cu dreapta ta cu care te-ai atins de creştetul Mân- 
tuitorului, botezându-L în Iordan, şi primeşte această puţină rugăciune de la mine 
mişelul care ca un rob cad către tine. 


Şi acum şi pururea şi în vecii vecilor. Amin (a Născătoarei de Dumnezeu) 


Intru adâncul pântecelui fecioresc zămislind ai născut pe Dumnezeu Fiul cel unul 
născut mai înainte de toți vecii, de la Dumnezeu Tatăl, pe carele roagă-L să ne 
mân-tuiască pe noi robii tăi. 


Peasna 3 


Irmos: Intăreşte-ne pe noi întru Tine Doamne, cela ce ai omorât păcatul cu lem- 
nul, şi frica Ta o sădeşte întru inimile noastre, ale celor ce te lăudăm pe Tine. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Înflorit-a pustia Iordanului, avându-te pe tine propovăduitorul pocăinței, pentru 
aceea te rog pe tine cinstite înaintemergătorule, du această puţină rugăciune a tică- 
losului tău rob către dulcele Iisus, pe carele L-ai propovăduit că a ridicat păcatele 
lumii, ca să spele şi spurcăciunea mea. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Înflorit-ai întru tot fericite Ioane întru fiii preoţilor, că părintele tău a fost solitor 
către Dumnezeu pentru norod, şi rugător pentru greşale, iar tu luminat propovă- 

duindu-L L-ai şi arătat zicând: iată Mielul lui Dumnezeu cel ce a ridicat păcatul 
lumii, pentru aceea te rog pe tine fericite Ioane, roagă-te pentru mine să ierte şi ale 
mele păcate, şi să-mi uşureze necazul. 


Slavă Tatălui şi Fiului şi Sfântului Duh. 


Înflorit-ai întru cei născuţi din femei, ca cel mai înalt întru prooroci Sfinte Ioane, şi 
cu nume de înger de Stăpânul a fi mai mare mărturisit ai fost, pentru aceea te rog 
pe tine eu robul tău, ca pe cel ce ai îndrăznire către Domnul, primind această puţină 
rugăciune, roagă-te şi pentru mine prea dulcelui lisus. 


Şi acum şi pururea şi în vecii vecilor. Amin (a Născătoarei de Dumnezeu) 


Înflorit-ai una prea blagoslovită între fiicele omeneşti Maria întru tot curată, care ai 
născut rod pe Cel mai înainte de veci, pentru aceea cad ca un rob către tine Stăpână 
împreună cu Botezătorul, ca sufletul meu să-l faci roditor de fapte bune, şi necazul 
să mi-l preface întru bucurie. 


Catavasie: Botezătorul lui Hristos păzeşte pe robii tăi, pe cei ce aduc ţie această 
puţină rugăciune, din potopul patimilor, şi din toată năvălirea potrivnicului izbă- 
vindu-ne pe noi, că noi după Dumnezeu, şi după Născătoarea de Dumnezeu către 
tine cădem, potoleşte viforul păcatelor, şi necazul întru bucurie îl fă. 


Peasna 4 


Irmos: Auzitu-s-a Doamne glasul Tău care ai zis, glasul celui ce strigă în pustie, 
când ai tunat peste ape mult mărturisind Fiului tău, cu totul fiind de faţă, iar prin 
Duhul a strigat, tu eşti înţelepciunea şi puterea lui Dumnezeu. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Venit-ai din pustia Iordanului întru tot fericite Botezătorule Ioane, arătând pe lisus, 
şi zicând către norodul ce vrea să se boteze, eu adică vă botez pe voi cu apa po- 
căinţei. Pentru aceea rogu-te dar sfinte, cu mişelul robul tău, aceste puţine lacrimi 
prefă-le în apa pocăinţei, şi cu isopul bucuriei mă curăţeşte. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 

Cel ce ai venit la râuri, şi ai mărturisit zicând către noroadele ce vreau să se boteze, 
pocăiţi-vă, că s-a apropiat Împărăţia Cerurilor, pentru aceea cădem, către tine sfinte 
cel mărturisit de Domnul, şi ne rugăm ţie noi ticăloşii, această puţină suspinare, şi 
scârbă, arată-o către Hristos, ca să o scrie întru pocăință. 


Slavă Tatălui şi Fiului şi Sfântului Duh. 


Cel ce ai mers înaintea feţei Domnului întru tot Sfinte loane Botezătorule, şi ai stri- 
gat cu îndrăznire către cei ce vreau să se boteze zicând, faceţi roduri vrednice de 
pocăință, pentru aceea mă rog ţie eu robul tău, cel ce te-ai atins de creştetul Stă- 
pânului, atinge-te şi de sufletul meu acesta nepocăit, şi mă miluieşte. 


Şi acum şi pururea şi în vecii vecilor. Amin (a Născătoarei de Dumnezeu) 


Ceea ce ai venit în Vitleem, întru feciorie purtând Rodul naşterii, şi te-ai plecat 
scrisorii Cesarului întru tot cinstită Maria, şi ai născut pe Cel ce ne-a slobozit pe 
noi din toată robia pentru aceea cădem către tine Maica lui Dumnezeu împreună cu 
Botezătorul, faceţi rugăciune Doamnă ca să mă sloboz din robia celui viclean. 


Peasna 5 


Irmos: Cărbunele carele s-a arătat mai înainte Isaiei, Soare din pântece fecioresc a 
strălucit celor în întuneric rătăciţi, luminare de dumnezeiască cunoştinţă dăruind. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Ca un mijlocitor către Dumnezeu sfințitul Zaharia pentru feciorii lui Israil rugă- 
ciune a făcut, şi milostiv făcând lor pe Cel PreaÎnalt, te-a născut pe tine fiu Sfinte 
Ioane, carele aveai a propovădui zicând: pocăiţi-vă, pentru aceea cad către tine Bo- 
tezătorule al lui Hristos, scrie această puţină a mea suspinare, şi picături de lacrimi 
întru pocăință. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Ca un mijlocitor către Dumnezeu, ca dintru o pustie ai ieşit, din pântecele Elisa- 
betei, întru carele ai săltat, chiar adus văzând în pântecele Fecioarei pe lisus, pentru 
aceea cad către tine eu robul tău Sfinte Ioane, fă rugăciune pentru mine către Dom- 
nul, ca să primească această puţină rugăciune a mea din pustiul meu suflet. 

Slavă Tatălui şi Fiului şi Sfântului Duh. 


Mijlocitor de mântuire fiind ai învăţat pe Irod cel ce împărăţea peste patimi, ci nu 
te-a ascultat, că îmbătându-se şi făcând joc curvesc, ţi-a tăiat cinstitul tău cap. Pen- 
tru aceea cad către tine sfinte, izbăveşte-mă de obişnuinţa beţiei cea rea. 


Şi acum şi pururea şi în vecii vecilor. Amin (a Născătoarei de Dumnezeu) 


Pe tine mijlocitoarea cea către Dumnezeu pentru neamul omenesc, te rugăm întru 
tot curată Fecioară, scrie această proastă cântare umilindu-te pentru noi, şi fă rugă- 
ciune împreună cu Botezătorul pentru noi, ca să ne îndreptăm pe cărarea cea de 
mântuire, prefăcând necazul nostru întru bucurie Stăpână. 


Peasna 6 


Irmos: Intru adâncul păcatelor fund cuprins, chem adâncul milostivirii 'Tale cel ne- 
urmat, scoate din stricăciune viaţa mea mult milostive Dumnezeule. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Celor înviforaţi întru adâncul păcatelor, ai strigat Botezătorule al lui Hristos, po- 
căiți-vă şi faceţi roduri vrednice de pocăință, pentru aceea te rog pe tine Sfinte 
loane eu robul tău, ridică-mă pe mine cel cufundat întru adâncul păcatelor, şi pe 
cărarea pocăinţei, şi roduri bune a creşte mă povăţuieşte. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Intru adâncul iubirii de păcat am voit din tinereţe a trăi, şi nărav viclean înrădăcinat 
foarte s-a sădit în inima mea, pentru aceea cad către tine Sfinte Ioane Botezătorule, 
cu secera mijlocirilor tale cea pentru mine, taie rădăcinile păcatelor mele. 


Slavă Tatălui şi Fiului şi Sfântului Duh. 


Întru adâncul trândăvirii şi al lenei, toată vârsta vieţii zilelor mele o am petrecut, şi 
nicidecum nu gândesc de ceasul întru care vor despărţi ticălosul meu suflet, pentru 
aceea cad către tine Sfinte Ioane Botezătorule, ridică-mă dintru adâncul trândăvirii, 
şi spre pocăință priveghetor mă arată. 

Şi acum şi pururea şi în vecii vecilor. Amin (a Născătoarei de Dumnezeu) 


Întru adâncul păcatelor sunt cuprins din tinereţe cu bună voinţa mea, şi nicidecum 
nu pot izbucni la limanul pocăinţei, pentru aceasta acum cad către tine întru tot 
PreaSfântă Stăpână, fă rugăciune pentru mine, împreună cu Botezătorul, ca să mă 
ridic spre pocăință. 


Apoi se zic Condacele și Icoasele din acatist: 
Acatistul Sfântului loan Botezătorul 


facerea sfinţitului patriarh al Ţarigradului, 
chir Isisdor 


Condac 1 

Ție apărătorului, şi fierbinte sprijinitor, prin tine izbăvindu-ne din tot necazul, după 
datornica mulțumire strigăm ţie ca celui ce ai îndrăzneală către Domnul, din toate 
nevoile ne slobozeşte pe noi ca să strigăm: Bucură-te, prea cinstite înainte mer- 
gătorule. 


Icos 1 

Înger înainte stătător al cetelor drepţilor, tu eşti loane prooroace, că fiind strălucit 
cu dumnezeiasca lumină, luminezi pe toţi cei ce laudă dumnezeiască pomenirea ta, 
şi cu fierbinţeală şi dragoste te măresc, şi strigă către tine aşa: 

Bucură-te, stea de Lumină purtătoare lumi; 

Bucură-te, făclie strălucitoare a toată făptura; 

Bucură-te, cădere de pieire dracilor; 

Bucură-te, ridicarea pământenilor celor căzuţi; 

Bucură-te, lumină necuprinsă de ochii omeneşti; 

Bucură-te, adânc îndoit văzut de gândurile credincioşilor; 

Bucură-te, că tu eşti povăţuitorul mântuirii; 

Bucură-te, că luminezi inimile credincioşilor; 

Bucură-te, dătătorule de bucurie a creştinilor; 

Bucură-te, pierzătorul blestemului pământenilor; 

Bucură-te, prin care se luminează făptura; 

Bucură-te, prin care se goneşte necazul; 

Bucură-te, prea cinstite Înainte mergătorule! 


Condac 2 

Văzând toți prea luminată vedenia ta prooroace, şi noi strigăm, că prea slăvitul tău 
chip cu nepricepută înstrăinare nouă se arată, că cu mâna atingându-te de creştetul 
Stăpânului ai strigat aşa: Aliluia! 


Icos 2 

Înţelegere din buze spurcate, cum este cu putinţă a lăuda numele tău, dumnezeie- 
scule Ioane prooroace, şi cel mai întâi tuturor cetelor drepţilor? Ci rugăciune cu 
cântare facem aşa: 

Bucură-te, luminătorule a straşnică vedenic; 

Bucură-te, plinirea a multă lumină; 

Bucură-te, laudă dumnezeiască a Sfinţilor lui Hristos; 

Bucură-te, Cer cinstit a drepţilor lui Dumnezeu; 

Bucură-te, cunoştinţă fără de număr ce dăruieşti cântăreților tăi; 

Bucură-te, sănătate prea minunată ce o împarți credincioşilor; 

Bucură-te, minune mult slăvită de îngeri; 

Bucură-te, cel ce eşti rană demonilor de mult plâns; 

Bucură-te, lumină mai strălucită decât soarele; 

Bucură-te, zarea focului celui dumnezeiesc; 

Bucură-te, luminare şi dulceaţă credincioşilor; 

Bucură-te, povaţa şi lumina orbilor; 

Bucură-te, prea cinstite Înainte mergătorule! 


Condac 3 

Putere din Cer, loane prooroace, dăruieşti nouă celor ce lăudăm înfricoşată şi groa- 
znica ta minune cea purtătoare de lumină, şi ca aurul strălucitoare şi prea slăvită, că 
luminezi inimile credincioşilor celor ce cu credinţă te laudă pe tine: Aliluia! 


Icos 3 

Toată lumea te are pe tine mare apărător, şi străin ajutător întru nevoi, pentru aceea 
ca pe un apărător credincioşilor, şi grabnic izbăvitor te cinstim pe tine, şi întru po- 
menirea ta daruri ca acestea aducem ţie: 

Bucură-te, făcătorule a multe minuni; 

Bucură-te, înțelepte de poruncă nouă făcătorule; 

Bucură-te, de vrăjmaşi fierbinte risipitor; 

Bucură-te, mângâietor firilor celor necăjite; 

Bucură-te, că te rogi pentru noi către Domnul; 

Bucură-te, că tu pe tiranul goneşti de la noi; 

Bucură-te, că luminezi inimile credincioşilor; 

Bucură-te, că goneşti gândurile cele pline de răutate; 

Bucură-te, bolnavilor fierbinte folositor; 

Bucură-te, mărgăritarul cel luminat al lui Hristos; 
Bucură-te, prin care se luminează lumea; 
Bucură-te, prin care s-a gonit vicleşugul; 
Bucură-te, prea cinstite Înainte mergătorule! 


Condac 4 

Din toate viforele slobozi pe toţi, care cu dragoste şi cu bucurie, săvârşesc pome- 
nirea ta cea purtătoare de lumină Sfinte Ioane prooroace şi Botezătorule, căci ca o 
făclie purtătoare de strălucire, luminezi pe cei ce te laudă pe tine: Aliluia! 


Icos 4 

Soare purtătorule de lumină, sfeşnicule cu strălucire de aur, sfinţeşte, curăţeşte pe 
cei ce cinstesc pomenirea ta cea dumnezeiască, că se înfricoşează toţi, strigând ţie 
aşa: 

Bucură-te, sfeşnicul Luminii celei neapuse; 

Bucură-te, scaun de nematerialnic foc; 

Bucură-te, mângâiere sufletească a pământenilor celor necăjiţi; 

Bucură-te, sănătate trupească a oamenilor celor bolnavi; 

Bucură-te, stâlp în chipul focului de bucurie drepţilor; 

Bucură-te, cetate de Dumnezeu sădită şi frumuseţea oamenilor; 

Bucură-te, cârmaci prea minunat celor ce înoată; 

Bucură-te, hrănitor prea slăvit a celor flămânzi; 

Bucură-te, stea mai luminată decât soarele; 

Bucură-te, sfeşnice strălucitor cu raze de aur; 

Bucură-te, înţelepților dătător de daruri; 

Bucură-te, prea cinstite Înainte mergătorule! 


Condac 5 

Prooroace, vrând să mântuiască Domnul pe pământeni din înşelăciune, ai ieşit din 
pustie ca mergător înainte al Domnului, şi ai înmulțit pe pământ dar din destul 
Sfinte, şi toate ai luminat cu dumnezeiasca cunoştinţă pentru aceea cântăm aşa: 
Aliluia! 


Icos 5 

Văzut-au fiii omeneşti prooroace cinstită mâna ta când s-a atins să boteze pe Dom- 
nul şi s-au înfricoşat, şi cântare dumnezeiască cu bună alcătuire s-au nevoit a cânta 
strigând către tine aşa: 

Bucură-te, zvoritoriul cel prea luminat al lui Hristos; 

Bucură-te, înţelepciunea tuturor neamurilor; 

Bucură-te, doftor luminat al bolnavilor; 

Bucură-te, gonitorul cel înfricoşat al demonilor; 

Bucură-te, frumuseţea cea prea luminată a Biserici lui Hristos; 
Bucură-te, loc prea cinstit cu bun miros a lui Dumnezeu; 
Bucură-te, minunea minunilor cu multă slăvire; 

Bucură-te, dare cinstită cu multă dăruire; 

Bucură-te, duhovnicesc vas prea luminat; 

Bucură-te, comoara darului cea prea cinstită; 

Bucură-te, luminătorule al slăviților mucenici; 

Bucură-te, podoaba cea cinstită a preoților; 

Bucură-te, prea cinstite Înainte mergătorule! 


Condac 6 

Capul tău cel dumnezeiesc tăindu-se Ioane prooroace, lrodia purtându-l se minu- 
na, că n-a cunoscut de ce se mustră, şi acum ca un înger petreci şi cu oamenii vor- 
beşti, iar ucenicii văzând tăierea ta tânguindu-se au strigat: Aliluia! 


Icos 6 

Proorocule când ai zis: nu sunt vrednic a dezlega curelele de la picioarele Celui ce 
vine după mine, s-au înfricoşat toţi auzind aceasta, până când au văzut pe Acela 
botezat, şi cântând au strigat către tine unele ca acestea: 

Bucură-te, mărgăritar de mult preţ; 

Bucură-te, gura cântărilor celor cinstite; 

Bucură-te, lauda cea dulce a proorocilor; 

Bucură-te, arma cea nebiruită a credincioşilor împărați; 

Bucură-te, graiul cel frumos al pustnicilor; 

Bucură-te, mirul cel cu bun miros al cucernicilor preoţi; 

Bucură-te, turnul cel nebiruit al credincioşilor; 

Bucură-te, făclia cea prea luminată a Bisericii; 

Bucură-te, hrănitorul săracilor şi al străinilor; 

Bucură-te, vindecătorul orbilor şi al şchiopilor; 

Bucură-te, piatră scumpă de mult preţ; 

Bucură-te, făclie mult luminoasă; 

Bucură-te, prea cinstite Înainte mergătorule! 


Condac 7 

Mare acoperitor şi folositor, ca pe un turn de tărie te-a aflat pe tine Ioane lumea, 
cel ce eşti mai cinstit din oamenii pământeni şi decât toţi drepţii, şi prea cuvioşii, şi 
arhiereii, că se spăimântează toți ştiind viaţa ta cea nematerialnică strigând: 
Aliluia! 

Icos 7 

Arătat-a făptură nouă Stăpânul tuturor, prin tine loane făcător nou, că fiind atins 
creştetul Stăpânului de mâna ta ceea ce tremura, ne-a sfinţit pe noi, şi a luminat pe 
cei ce strigă către tine unele ca acestea: 

Bucură-te, dătătorul bucuriei celei dumnezeieşti; 

Bucură-te, piezătorul blestemului înşelăciunii celei drăceşti; 

Bucură-te, luminarea şi lauda sfinţilor; 

Bucură-te, desfătarea şi bucuria pravoslavnicilor; 

Bucură-te, trandafir cu frumoase vopsele a mirosului celui de taină; 

Bucură-te, crin cu bun miros; 

Bucură-te, vedenie înfricoşată; 

Bucură-te, că umpli de bună mireasmă sufletele; 

Bucură-te, că izvorăşti luminarea bunei credinţe; 

Bucură-te, păzitorul cel nebiruit al pământenilor; 

Bucură-te, scara cea cu bună suire a credincioşilor; 

Bucură-te, prin care se înnoiesc cele de jos; 

Bucură-te, prea cinstite Înainte mergătorule! 


Condac 8 

Vedenie străină dacă a văzut Zaharia, pentru tine fiul lui Ioane prooroace s-a spăi- 
mântat când a văzut pe Gavriil, de a căruia frică a rămas mut până când te-ai născut 
şi îndată a strigat: Aliluia! 


Icos 8 

Cu totul eşti tu celor din nevoi strajă tare, şi împăraților slavă şi stăpânire, că prin 
tine loane credincioşii biruiesc toate semețţiile vrăjmaşilor, şi lăudându-te te slăvesc 
cu tocmită cântare aşa: 

Bucură-te, izbăvirea şi curățirea păcatelor; 

Bucură-te, vas cinstit al Stăpânului; 

Bucură-te, cântare înfrumuseţată a Stăpânului; 

Bucură-te, cetate de Dumnezeu sădită şi Rai de hrană; 

Bucură-te, loc de Dumnezeu umblat şi lumina vieţii; 

Bucură-te, că ai înflorit rodul curăţiei; 

Bucură-te, că izvorăşti râul înţelepciunii; 

Bucură-te, săditorul livezii celor fără de materie; 

Bucură-te, lucrătorul odraslei celei nestricăcioase; 

Bucură-te, prin care ne-am luminat toți; 

Bucură-te, prin care s-au mântuit credincioşii; 

Bucură-te, prea cinstite Înainte mergătorule! 

Condac 9 

Înfricoşatu-s-a Elisabeta, dacă a văzut pe Maica lui lisus, viind către dânsa la închi- 
năciune, şi pruncul în pântecele ei cu bucurie au strigat, Cel ce luminezi toate, lu- 
minează-ne şi pe noi care strigăm: Aliluia! 


Icos 9 

Graiurile Elisabetei dacă au intrat în urechile Zahariei, şi înțelegând dezlegarea 
celor nevăzute ce vrea să fie, s-au minunat şi au strigat aşa: 
Bucură-te, tăinuitorule al celor negrăite; 

Bucură-te, dezlegătorule a stricăciuni celui întâi zidit; 
Bucură-te, dătătorul cunoştinţei de cele ce vor să fi; 
Bucură-te, surpătorul mândriei celor potrivnici; 

Bucură-te, razim şi tărie pravoslavnicilor împărați; 
Bucură-te, tărie şi folositor credincioşilor domni; 
Bucură-te, că luminezi ochii inimilor; 

Bucură-te, că întuneci gândurile cele rele; 

Bucură-te, cântare frumoasă şi cu bun miros; 

Bucură-te, suflet cinstit a sufletelor celor bune; 

Bucură-te, Doftorul sufletelor şi a trupurilor; 

Bucură-te, arătătorul minunilor celor multe; 

Bucură-te, prea cinstite Înainte mergătorule! 


Condac 10 

Sfinte mântuieşte de toate nevoile pe toţi cei ce aleargă către tine la dumnezeiască 
pomenirea ta cea purtătoare de lumină şi cu raze strălucitoare, că ai îndrăznire către 
Dumnezeu, şi poţi să izbăveşti din nevoi pe cei ce cu dragoste cântă ţie: Aliluia! 


Icos 10 

Zid eşti oamenilor loane şi turn nebiruit întru războaie, că prin folosirea ta cea ne- 
biruită se biruiesc taberele vrăjmaşilor Sfinte, iar noi fiind mântuiţi strigăm către 
tine unele ca acestea: 

Bucură-te, folositorul cel tare al pământenilor; 

Bucură-te, gonaciul vrăjmaşilor cel puternic; 

Bucură-te, cel ce biruieşti tabere în zile de război; 

Bucură-te, cel ce dăruieşti sfaturi de taină; 

Bucură-te, crin iubitor de mir a mirosului celui de taină; 

Bucură-te, trandafirul cel neveştejit al mirosului celui dumnezeiesc; 

Bucură-te, că izvorăşti râul vindecării; 

Bucură-te, că curgi pâraie minunate; 

Bucură-te, Steaua care luminezi lumea; 

Bucură-te, lumina care luminezi cele întunecate; 
Bucură-te, şchiopilor umblare şi tărie; 
Bucură-te, povaţă orbilor şi lumină; 

Bucură-te, prea cinstite Înainte mergătorule! 


Condac 11 

Prooroace sfinte, Botezătorule pentru mulțimea minunilor tale celor vrednice de 
laudă, de ţi-am aduce cântări şi glasuri care să umilească tot neamul omenesc, ni- 
mica nu săvârşim cu vrednicie împotriva darurilor tale care dăruieşti nouă celor ce 
strigăm: Aliluia! 


Icos 11 

Purtătorule de lumină, şi dumnezeiescule Ioane prooroace, cu înfricoşatele şi lumi- 
natele tale minuni, luminează şi străluceşte inima noastră celor ce cu dragoste adu- 
cem ţie rugăciuni şi graiuri ca acestea: 

Bucură-te, folositorul săracilor şi a văduvelor; 

Bucură-te, vindecătorul a multor neputincioşi şi bolnavi; 

Bucură-te, lauda cea dulce a celor scârbiţi; 

Bucură-te, mângâiere frumoasă a celor osteniţi; 

Bucură-te, întărirea cea prea slăvită şi minunată a credincioşilor; 

Bucură-te, proorocia şi îngrădirea bisericilor; 

Bucură-te, că celor ce înoată tu le eşti povăţuitor; 

Bucură-te, că te-ai arătat doftor celor bolnavi; 

Bucură-te, locul hranei celei fără de moarte; 

Bucură-te, pacea vieţii celei nestricăcioase; 

Bucură-te, țarină a pomilor celor înfloriţi; 

Bucură-te, rădăcină din odraslă pururea vie; 

Bucură-te, prea cinstite Înainte mergătorule! 


Condac 12 
Sfinte Botezătorule, dă dar din Cer cântăreților tăi, căci că luminezi ca o făclie prea 
luminată pe cei credincioşi, şi arzi pe cei ce nu cântă cinstitei tale biserici: Aliluia! 


Icos 12 

Lumineazăa-se credincioşii de a ta vedere, lăudându-te cu cântări prea slăvite, căci 
ca un Rai frumos dumnezeiesc şi stăpânesc Botezătorul Sfinte miroseşti, sfințind 
pe cei ce te laudă pe tine cu fierbinţeală şi-ţi cântă aşa: 

Bucură-te, înălțimea cea luminată a palaturilor; 

Bucură-te, stăpânirea cea tare a împăraților; 

Bucură-te, mărgăritarul cel frumos şi de mult preţ; 

Bucură-te, izvorul cel prea frumos şi prea bogat; 

Bucură-te, lucrul cel iubitor de mir îngerilor şi oamenilor; 
Bucură-te, numele cel scump al proorocilor şi al apostolilor; 
Bucură-te, că izbăveşti din nevoi pe cei robiţi; 

Bucură-te, că biruieşti pe cei potrivnici credincioşilor; 
Bucură-te, floarea cea prea frumoasă a bunei credinţe; 
Bucură-te, mirul celor cu bun suflet; 

Bucură-te, prea cinstite Înainte mergătorule! 


Condac 13 (de 3 ori) 

Ioane prooroace dulceaţa lumii, frumuseţea Cerului cea împătrat luminată, pri- 
mind această rugăciune de acum, izbăveşte pe toţi din toate nevoile, şi scoate din 
munca ceea ce va să fie, pe cei ce te laudă cu credinţă: Aliluia! 


Apoi iarăşi: 


Icos 1 

Înger înainte stătător al cetelor drepţilor, tu eşti Ioane prooroace, că fiind strălucit 
cu dumnezeiasca lumină, luminezi pe toţi cei ce laudă dumnezeiască pomenirea ta, 
şi cu fierbinţeală şi dragoste te măresc, şi strigă către tine aşa: 

Bucură-te, stea de Lumină purtătoare lumu; 

Bucură-te, făclie strălucitoare a toată făptura; 

Bucură-te, cădere de pieire dracilor; 

Bucură-te, ridicarea pământenilor celor căzuţi; 

Bucură-te, lumină necuprinsă de ochii omeneşti; 

Bucură-te, adânc îndoit văzut de gândurile credincioşilor; 

Bucură-te, că tu eşti povăţuitorul mântuirii; 

Bucură-te, că luminezi inimile credincioşilor; 

Bucură-te, dătătorule de bucurie a creştinilor; 

Bucură-te, pierzătorul blestemului pământenilor; 

Bucură-te, prin care se luminează făptura; 

Bucură-te, prin care se goneşte necazul; 

Bucură-te, prea cinstite Înainte mergătorule! 


Condac 1 

Ție apărătorului, şi fierbinte sprijinitor, prin tine izbăvindu-ne din tot necazul, după 
datornica mulțumire strigăm ţie ca celui ce ai îndrăzneală către Domnul, din toate 
nevoile ne slobozeşte pe noi ca să strigăm: Bucură-te, prea cinstite Înainte 
mergătorule! 

Peasna 7 


Irmos: Porunca cea potrivnică lui Dumnezeu a muncitorului călcătorului de lege 
înaltă văpaie a ridicat, iar Hristos a tins de Dumnezeu cinstitorilor tineri roua 
Duhului, Cel ce este binecuvântat şi prea proslăvit. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Norodul cel potrivnic lui Dumnezeu, zice ţie că drac având nu te-ai împărtăşit me- 
selor Botezătorule al lui Hristos, iar eu mişelul robul tău cad către tine sfinte, rogu- 
mă soleşte pentru mine, ca să mă fac părtaş mesei celei fără de moarte. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Sfinte Ioane, jidovii cei potrivnici, pe lisus cel botezat de tine, om prost îl socotesc 
şi ca pe un om îl cleveteau, pentru că mânca cu vameşii şi vorbea cu curvele, căci 
căuta să mântuiască pe toţi. Pentru aceea te rog pe tine Înaintemergătorule, roagă 
pe Cel ce a miluit pe vameşul şi pe curvă, să mă mântuiască şi pe mine. 


Slavă Tatălui şi Fiului şi Sfântului Duh. 


Irod cel potrivnic lui Dumnezeu nesuferind de la tine mustrare dreaptă, Boteză- 
torule al Domnului, te-a dat să ţi se taie cinstitul cap pentru jucare, iar noi căzând 
către tine, sărutăm cinstitele tale mădulare, şi te rugăm sfinte măcar de grăim şi pu- 
ține, întru pocăință ne îndreptează pe noi, şi din necazuri ne mântuieşte. 


Şi acum şi pururea şi în vecii vecilor. Amin (a Născătoarei de Dumnezeu) 


Jidovii cei potrivnici lui Dumnezeu a junghia pe prea sfințitul Zaharia au îndrăznit, 
căci a mărturisit cea vrednică de laudă fecioria ta, ceea ce eşti cu totul curată Fe- 
cioară Maria, pentru aceea cad către tine Maica lui Dumnezeu eu mişelul robul tău, 
nu întoarce ruşinată această proastă rugăciune, ci din necazuri mă mântuieşte. 


Peasna 8 
Irmos: Cuptorul cel de foc în Babilon oarecând lucrările şi-au despărțit cu porunca 


lui Dumnezeu, pe haldei arzându-i, iar pe credincioşi răcorindu-i, pe cei ce cântă, 
bine cuvântaţi toate lucrurile Domnului pe Domnul. 

Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Sfinte Ioane, noroadelor celor ce se botezau de tine în Iordan cuptorul cel de foc, 
strămoşescul păcat le arzi, şi ranele le speli, deci şi alifie de învăţătură puindu-le, 
le-ai zis: cel ce are două haine, să dea una celui ce nu are, aşişderea şi din bucate le 
-a1 poruncit. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


Cuptor de foc a fost atuncea Iordanul când ai botezat într-însul pe Mielul Iisus, Fiul 
lui Dumnezeu, carele bine a voit a arde spurcăciunea păcatelor omeneşti. Pentru 
aceea te rog pe tine Botezătorule, fii mijlocitor către Hristos, ca să ardă şi spurcă- 
ciunea păcatelor mele, prin milostivirea Lui. 


Binecuvântăm pe Tatăl, şi pe Fiul şi pe Sfântul Duh, Domnul. 


Cuptorul cel înfocat a avut oarecând pe cei trei tineri în Babilon, care cu trei guri 
lăudau pe Treimea, binecuvântând pe Tatăl, şi pe Fiul, şi pe Sfântul Duh, iar după 
aceasta Sfinte Ioane şi însuţi în Iordan ai slujit Treimii, glasul Părintelui auzind, şi 
cu mâna atingându-te de Fiul, ai văzut pe Duhul Sfânt în chip de porumbel. 


Şi acum şi pururea şi în vecii vecilor. Amin (a Născătoarei de Dumnezeu) 


Cuptor de foc ardea oarecând în Babilon pentru coconi, ci nu i-a ars pe dânşii, mai 
înainte închipuind sfânta Naştere a fecioriei tale cocoană întru tot curată Maica lui 
Dumnezeu, că născând Focul Dumnezeirii nu te-a ars, nici te-a vătămat Dumnezeul 
nostru, Cel ce este foc mistuitor precum s-a zis. 


Peasna 9 
Irmos: Fiul cel fără de început Dumnezeu şi Domnul, întrupându-se din Fecioară 
S-a arătat nouă, ca să lumineze cele întunecate, şi să adune cele risipite, pentru 


aceea, pe cea întru tot lăudată Născătoarea de Dumnezeu să o mărim. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 

lisus, Fiul cel fără de început Cel ce este împreună cu Părintele Cel fără de început, 
viind la Iordan cerşind de la tine să se boteze, binevoind aşa a plini toată dreptatea, 
pentru aceea cad către tine Botezătorule al Domnului, milostiv mijlocitor să fu mie 
către Dumnezeu, rugându-L ca să nu mă depărteze de la dumnezeieştile îndreptări. 


Pripeala: Sfinte Ioane Botezătorule şi Mergătorule înainte roagă-te lui Dumne- 
zeu pentru noi. 


De Fiul Părintelui celui fără de început se apăra zicând, eu trebuie să mă botez de 
la 'Tine, iar Tu vii către mine, iar sufletul cel iubitor de om a zis, lasă acum, că aşa 
se cade nouă să împlinim toată dreptatea, pentru aceea te rog Botezătorule al 
Domnului, roagă-te să nu mă lipsească pe mine de plinirea cea mântuitoare de su- 
flet. 


Slavă Tatălui şi Fiului şi Sfântului Duh. 


Ca un voievod al Împăratului Celui fără de început ai ieşit Sfinte Ioane Botezăto- 
rule, poruncind ostaşilor pe nimenea să nu asuprească, pentru aceea cad către tine 
eu robul tău, apără-mă de dracii cei ce mă robesc şi vrăjmăşesc asupra mea, şi mă 
golesc, pe mine primejduitul, şi scârba întru bucurie mi-o prefă. 


Şi acum şi pururea şi în vecii vecilor. Amin (a Născătoarei de Dumnezeu) 


Fiului celui fără de început, a Părintelui celui fără de început, Maică aleasă fiind, 
ceea ce eşti cu totul frumoasă prea curată, fiica lui Dumnezeu Maria, într- un glas 
împreună cu Botezătorul, faceţi rugăciune către Cel ce S-a născut din tine, pentru 
cei ce te laudă pe tine, şi şterge păcatele lor, şi din scârbele ce sunt întru bucurie 
întoarce-i. 


La Hvalite 
Stihirile, glas 4: 
Având îndrăzneală către Dumnezeu Mergătorule înainte, cel mai mare dintru cei 
născuţi, roagă-L pe El totdeauna pentru cei ce te cheamă cu credinţă, să dea nouă 
întoarcere, şi gând de pocăință, ca fund mântuiţi pururea să te lăudăm. 
Numit ai fost prooroc din mitras, din pântece propovăduitor, înainte mergător şi 


apostol, deci rob fiind eu dracilor, şi rob păcatului celui mult lucrător, rogu-te pe 
tine sfinte, de amândouă mă izbăveşte ca un ostaş prea tare, ca degrab să propovă- 


Ar Dr Dr dr dr de Dr dr d De Dr dr dr De de dr dr A de dr dr A A 


Xp XP XP IP IP E 3 2 2 e IP 3 3 E E E IP IP IE IE IP XX 


Ar De De e De dr De e De De de De Dr De De De De De e De de e Ar A d 


XP PP 2 E E IE IP 3 3 5 IE IE II IE E XX 


duiesc folosirea ta. 


Lopata Dumnezeiescului Duh fiind, plevile năravurilor de la inima mea le vântură, 
şi dumnezeieştile fapte, ca pe nişte grâu de la mine, în jitniţa lui Dumnezeu alege- 
le, ca să fie ca o hrană de bună trebuinţă Stăpânului fericite, îmbogăţindu-mă prin 
mijlocirea ta, Botezătorule al lui Hristos. 


Slavă Tatălui şi Fiului şi Sfântului Duh. 


Se cade lui loan bun miros, se cade Botezătorului cântare, şi frumuseţe, că acela a 
propovăduit pe începătura mântuirii noastre, că săltând în pântece a strigat, şi în 
pustie pocăiţi-vă. Ostaşul Împăratului, mergătorul înainte al darului, care ai propo- 
văduit pe Mieluşelul Mântuitorul lumii, roagă-L neîncetat pentru sufletele noastre. 


Și acum şi pururea şi în vecii vecilor. (a Născătoarei de Dumnezeu) 


Stăpână primeşte rugăciunile nevrednicilor robilor tăi, şi ne izbăveşte pe noi dintru 
toată nevoia, şi scârba. 


Rugăciune către Sfântul loan înaintemergătorul 


Botezătorule al lui Hristos, propovăduitorule al pocăinţei, nu mă trece cu vederea 
pe mine cel ce mă căiesc, ci împreunându-te cu Oştile Cereşti, roagă-te către Stă- 
pânul, pentru mine nevrednicul, lenevosul, netrebnicul, şi întristatul, pe cel ce am 
căzut întru multe nevoi, pe cel necăjit cu viforele gândurilor minţii mele. Că eu 
sunt peşteră a relelor lucruri, nicidecum având sfârşit păcătosului obicei. Că piro- 
nită este mintea mea către pământeştile lucruri. 


Ce voi face? Nu ştiu. Şi către cine voi alerga ca să fie mântuit sufletul meu? Fără 
numai către tine Sfinte loane cel numit cu numele darului, că pe tine înaintea 
Domnului după Născătoarea de Dumnezeu te ştim mai mare a fi decât toţi cei năs- 
cuţi din oameni; căci tu te-ai învrednicit a te atinge de creştetul Împăratului Hri- 
stos, al Celui ce a ridicat păcatul lumu, al Mielului lui Dumnezeu: pe carele roagă- 
L pentru păcătosul meu suflet, ca măcar de acum, întru al unsprezecelea ceas să ri- 
dic greutatea cea bună, şi voi primi plată cu cei de pe urmă, aşa Botezătorule al lui 
Hristos, cinstite înainte mergătorule, cel de pe urmă proorocule, întâiul întru darul 
mucenice, al postnicilor şi al pustnicilor îndreptătorule, al curăţiei învăţătorule, şi 
de aproape prieten al lui Hristos, pe tine te rog, către tine alerg, nu mă lepăda pe 
mine de la a ta apărare, ci mă ridică pe mine cel ce am căzut în multe păcate, 
înnoieşte sufletul meu cu pocăinţa, ca cu al doilea botez, pentru că a amândurora 

începător eşti: cu botezul spălând strămoşescul păcat, iar cu pocăinţa curăţind a 
fieştecăruia lucru spurcat. Curăţeşte-mă pe mine cel ce m-am spurcat cu păcatele, 
şi-mi fă silă a intra unde nimic spurcat intră, întru Împărăția Cerească, Amin. 

Bucură-te, Sfinte prea cinstite Înainte mergătorule! 

